**KUTSESTANDARD**

**Telekommunikatsiooni vanemtehnik, tase 5**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |
| --- | --- |
| **Kutsenimetus** | **Eesti kvalifikatsiooniraamistiku (EKR) tase** |
| *Telekommunikatsiooni vanemtehnik, tase 5* | *5* |

**A-osa**

**TÖÖ KIRJELDUS**

|  |
| --- |
| **A.1. Töö kirjeldus** |
| Telekommunikatsiooni tehniku töö on telekommunikatsiooniteenuste tarnimine, rikete lahendamine ja kasutajatoe pakkumine. Tema põhilisteks tööülesanneteks on võrgukomponentide paigaldamine, seadistamine ning hooldamine, rikete tuvastamine ja kõrvaldamine ning klientide nõustamine. Ta korraldab meeskonna tööd ja osaleb ettevõtte arendus- ja haldustegevuste korraldamises.  Telekommunikatsiooni vanemtehniku töökeskkond on seotud kõrgendatud elektriohuga ning raadio- ja laserkiirgusohuga; vajadusel tuleb töötada välitingimustes ja kõrgustes. Ta täidab tööülesandeid erisuguses ja vahelduvas töökeskkonnas, töö on liikuva iseloomuga. Töö võib nõuda füüsilist pingutust. Tööaja hulka võib kuuluda öötöö.  Telekommunikatsiooni vanemtehniku põhilisteks töövahenditeks on mõõteseadmed ja -vahendid, infotehnoloogiline riist- ja tarkvara, tööriistad, kaitsevahendid.  Telekommunikatsiooni vanemtehniku töö eeldab analüütilist mõtlemist, matemaatilist võimekust, koostöövõimet, arenenud vastutustunnet ja õppimisvalmidust.  Telekommunikatsiooni kutsealal on ka telekommunikatsiooni tehnik, tase 4 kutsestandard.  Käesolevas standardis kirjeldatakse 5. taseme telekommunikatsiooni vanemtehniku töökompetentse*.* |
| **A.2. Tööosad** |
| A.2.1 Võrkude opereerimine  A.2.2 Kasutajatugi  A.2.3 Töö korraldamine |
| **A.3. Kutsealane ettevalmistus** |
| Telekommunikatsiooni vanemtehnikuna töötavad tavapäraselt inimesed, kellel on vähemalt keskharidus. |
| **A.4. Enamlevinud ametinimetused** |
| Telekommunikatsiooni vanemtehnik, arendustehnik, tehnikute tiimijuht. |
| **A.5. Regulatsioonid kutsealal tegutsemiseks** |
| Regulatsioonid kutsealal töötamiseks puuduvad. |
| **A.6. Tulevikuoskused** |
| Kuna tehnoloogia areneb kiiresti ja lõpp-seadmete valik laieneb, siis eeldab see tehnikutelt dünaamilist lähenemist ja tehnilist taiplikkust. Valdkonnas muutuvad järjest olulisemaks jätkusuutlikkusega ning ringmajandusega seotud teadmised ja tegevused, nt pakendite taaskasutus ning seadmete ringlus. |

**B-osa**

**KOMPETENTSUSNÕUDED**

|  |
| --- |
| **B.1. Kutse struktuur** |
| Kutse saamiseks tuleb tõendada kohustuslikud kompetentsid B.3.1- B.3.3. ning B.2 üldoskused. |
| **Kvalifikatsiooninõuded kutse taotlemisel, kutse taastõendamisel** |
| Kutsestandard on kutseõppe tasemeõppe aluseks. |

|  |
| --- |
| **B.2. Telekommunikatsiooni vanemtehnik*,* tase 5** **üldoskused** |
| Tegevusnäitajad:  1. Järgib oma tegevuses nii isiklikke, ühiskondlikke kui ka organisatsiooni väärtusi ja põhimõtteid.  2. Püstitab soovitavast tulemusest lähtuvad selgelt sõnastatud, mõõdetavad, saavutatavad ja asjakohased eesmärgid ning määrab nende täitmise tähtajaga.  3. Hoiab ja kasutab teiste inimeste, organisatsiooni, ühiskonna ja loodusvarasid (töökoht, materjalid, seadmed jmt) hoolivalt ja otstarbekalt.  4. Kasutab oma tegevuses enda ja teiste tervist säästvaid tööviise, isikukaitsevahendeid ning järgib ohutusnõudeid.  5. Jälgib valdkonnas toimuvaid muutusi ja suundumusi, et olla kursis tehnoloogia, meetodite jm uuendustega.  6. Käitub energiat ja ressursse säästvalt ning jäätmeid vähendavalt (nt kasutab ökoloogilisi puhastusvahendeid, sordib prügi, minimeerib printimist, vee ja elektrivalguse kasutust jne).  7. Hoiab delikaatseid ja tundlikke kliendi ja ettevõtte andmeid turvaliselt ning töötleb neid vaid asjakohase volituse korral.  8. Kasutab oma valdkonnas kokkulepitud oskuskeele mõisteid ja termineid.  9. Loob teiste inimestega hea kontakti, väljendab end viisakalt ja arusaadavalt.  10. Jälgib, et tema tegevus oleks vastavuses riiklike, kohalike, valdkonna ja organisatsiooni õigusaktidega.  11. Valdab eesti keelt tasemel B2, vene või inglise keelt tasemel B1 (vt Lisa 1). |

|  |
| --- |
| **B.3. Kompetentsid** |

**KOHUSTUSLIKUD KOMPETENTSID**

|  |  |
| --- | --- |
| **B.3.1.** **Võrkude opereerimine** | **EKR tase 5** |
| Tegevusnäitajad  1. Eristab ja paigaldab võrgu komponente, arvestades võrgu paigaldusreeglid ja ohutusnõudeid.  2. Seadistab ja ühendab võrguseadmeid, lähtudes võrgule esitatavatest tehnilistest ja infoturbe nõuetest ning ühendusskeemidest. Eristab võrguühenduse parameetreid ja vajadusel kohandab etteantud skripte.  3. Tuvastab ja lokaliseerib funktsionaalse rikke võrgukomponendi tasemeni, võimalusel kõrvaldab rikked, asendades defektse võrgukomponendi toimivaga.  4. Mõõdab põhilisi võrguparameetreid, kasutades selleks sobivaid mõõte- ja diagnostikaseadmeid.  5. Uuendab seadmete tarkvara vastavalt juhendile.  6. Dokumenteerib võrgulahenduse, selle konfiguratsiooni ja teenused, lähtudes organisatsioonis kehtivatest nõuetest.  7. Analüüsib rikete põhjuseid, lähtudes intsidendihalduse põhimõtetest. | |
| **B.3.2. Kasutajatugi** | **EKR tase 5** |
| Tegevusnäitajad  1. Suhtleb kasutajaga, et määrata intsidendi asukoht ja ulatus ning lahendab selle  järgides ettenähtud protseduure.  2. Nõustab lõppkasutajat teenuste valikul ja kasutamisel. Juhendab, kuidas toimida probleemide korral. | |
| **B.3.3. Töö korraldamine** | **EKR tase 5** |
| Tegevusnäitajad  1. Analüüsib tehnikute grupi tööd ja kasutajate tagasisidet, vajadusel teeb ettepanekuid muudatusteks tööprotsessides, -korralduses ja -võtetes ning viib neid ellu.  2. Seab meeskonnaliikmete tööle organisatsiooni eesmärkidest lähtuvad eesmärgid.  3. Koordineerib tehnikute tööd, kaardistab koolitusvajadusi ja organiseerib või viib läbi koolitusi.  4. Haldab töövahendite nõuetele vastavust, lähtudes töövahendi kasutamise, töötervishoiu ja tööohutuse nõuetest; teeb ettepanekuid töövahendite parendamiseks.  5. Osaleb hankeprotsessis ja müügipakkumiste koostamisel oma pädevuse piires.  6. Juhib ja koordineerib alltöövõtjate tööd.  7. Annab oma sisendi riskianalüüsi läbiviimiseks. | |

**C-osa**

**ÜLDTEAVE JA LISAD**

|  |  |
| --- | --- |
| **C.1. Teave kutsestandardi koostamise ja kinnitamise kohta ning viide ametite klassifikaatorile** | |
| 1. Kutsestandardi tähis kutseregistris | Täidab kutseregistri töötaja |
| 1. Kutsestandardi koostajad | Risto Raud, Telia Eesti AS  Kim Artemjev, Elisa Eesti AS  Tanel Petersell, Tele2 Eesti AS  Andres Ojalill, Tallinna Polütehnikum  Toivo Pärnpuu, Tallinna Polütehnikum  Ain Ellam, Kehtna Kutsehariduskeskus |
| 1. Kutsestandardi kinnitaja | Infotehnoloogia ja Telekommunikatsiooni Kutsenõukogu |
| 1. Kutsenõukogu otsuse number |  |
| 1. Kutsenõukogu otsuse kuupäev |  |
| 1. Kutsestandard kehtib kuni |  |
| 1. Kutsestandardi versiooni number |  |
| 1. Viide ametite klassifikaatorile (ISCO 08) | 3522 Telekommunikatsioonitehnikud |
| 1. Viide Euroopa kvalifikatsiooniraamistikule (EQF) | 5 |
| **C.2. Kutse nimetus võõrkeeles** | |
| Inglise keeles Senior Telecommunication Technician, EstQF Level 5 | |
| Lisa 1. Keelte oskustasemete kirjeldused | |